Държавен вестник, бр. 9, 2010 г., стр. 49

БРОЙ  9	
Д Ъ Р Ж А В Е Н  В Е С Т Н И К 	
СТР.  49  
(4) При прeместване на лишен от свобода 
от един затвор в друг или в затворническо 
общежитие заедно със съпроводителните до­
кументи се изпраща справка за положения 
извънреден труд.
Чл. 175. (1) Доброволният труд по чл. 80 
ЗИНЗС се възлага от началника на затвора, 
поправителния дом или затворническото об­
щежитие.
(2) Предложение за труд по ал. 1 се прави 
от съответния инспектор по социални дейности 
и възпитателна работа. Към предложението 
се прилага списък на лишените от свобода, 
изразили писмено съгласие за полагането на 
доброволен труд.
(3) В случаите на чл. 80, ал. 1, т. 2 и 3 ЗИНЗС 
доброволният труд се възлага по писмено искане 
на заинтересованите лица или организации.
(4) Организацията и контролът по полагането 
на доброволен труд се осъществява от инспектор 
по социални дейности и възпитателна работа 
и инспектор „Труд и работна заплата“.
(5) При полагането на доброволен труд 
лишените от свобода имат право на непрекъс­
ната междудневна и междуседмична почивка 
в размер не по-малък от установения в чл. 79, 
ал. 4 ЗИНЗС.
(6) Доброволният труд не се заплаща и не се 
счита за извънреден труд. За неговото полагане 
се води отчетност.
Чл. 176. (1) Извън посочените по-горе слу­
чаи лишените от свобода и задържаните под 
стража лица са длъжни да полагат труд за под­
държане на хигиената в спалните помещения 
и прилежащите части към тях, в помещенията 
за общо ползване и в района на съответния 
затвор, поправителен дом, затворническо об­
щежитие или арест.
(2) Положеният по реда на ал. 1 труд е 
безвъзмезден и не може да надвишава 2 часа 
дневно.
(3) Трудът на лишените от свобода за под­
държане на хигиената в спалните помещения 
и прилежащите части към тях се организира 
от инспектор по социални дейности и възпита­
телна работа и се контролира от служителите 
от надзорно-охранителния състав.
Чл. 177. (1) Работните обекти в местата за 
лишаване от свобода се създават и управляват 
от началника на затвора или поправителния 
дом. В дейността си той се подпомага от 
представител на териториалното поделение на 
Държавно предприятие „Фонд затворно дело“.
(2) Юридически лица и еднолични търго­
вци могат да създават цехове и работилници в 
района на затворите, поправителните домове 
и затворническите общежития или да наемат 
съществуващи работни помещения в тези места.
(3) В случаите по ал. 2 се сключва договор 
между ръководителя на териториалното поделе­
ние на Държавно предприятие „Фонд затворно 
дело“ и юридическото лице или едноличния 
търговец.
Чл. 178. Работните обекти извън затворите 
и затворническите общежития се разкриват със 
заповед на главния директор на ГДИН след 
преценка на изискванията за сигурност.
Чл. 179. (1) Договорите за отдаване на труд 
се сключват между Държавно предприятие 
„Фонд затворно дело“ и съответния работо­
дател – юридическо или физическо лице или 
едноличен търговец, въз основа на заповедта 
по чл. 178 и в съответствие с подходящите 
здравословни и безопасни условия на труд.
(2) Договорите включват задължителни 
клаузи относно реда за оказване на спешна 
медицинска помощ, за уведомяване и взаи­
модействие с дежурната част на затвора или 
затворническото общежитие при демонстра­
тивно неподчинение от страна на лишените 
от свобода, бягство, самонараняване, трудова 
злополука или друга извънредна ситуация.
(3) В договорите не може да се предвижда 
нощуване на лишените от свобода извън за­
творите и затворническите общежития, без да 
е налице заповед съгласно чл. 72, ал. 2 ЗИНЗС 
и осигурен денонощен контрол от надзорно-
охранителния състав.
(4) Преди сключване на договора съответ­
ният работодател отправя предложение, което 
съдържа:
1. идентификационните му данни;
2. информация за осигурените за негова 
сметка здравословни и безопасни условия на 
труд, хигиенно-битови условия и условия за 
охрана на лишените от свобода;
3. място, характер и срок за изпълнение на 
работата;
4. брой на лишените от свобода, необходими 
за изпълнение на работата;
5. размер и начин на заплащане на поло­
жения труд;
6. нуждата от охрана и нейното осигуряване;
7. транспортирането на лишени от свобода 
от и до работните обекти;
8. начините за оказване на спешна меди­
цинска помощ;
9. начините за връзка със затвора или 
затворническото общежитие при възникнали 
извънредни ситуации;
10. информация за работни облекла и инди­
видуални средства за защита, съобразени със 
спецификата на полагания труд.
(5) Мениджърът на Държавното предприятие 
„Фонд затворно дело“ установява контакт с 
работодателя и преценява условията за работа 
съобразно предложението по ал. 5, наличието 
на подходяща работна ръка, икономическата 
изгода от сключването на договор и други.